Twee verdrink in VaalrivierVaalrivier soos gesien van die N3 (hierdie foto is geneem op die grens tussen Mpumalangan en die Vrystaat) Foto: Kierano – eie werk, GFDL, via Wikimedia Commons Twee mans, albei in hul 20’s, het Saterdagmiddag in die Vaalrivier in Vereeniging verdrink. “Plaaslike owerhede het paramedici na die toneel ontbied,” het Russel Meiring, woordvoerder van die polisie, gesê. “Die twee persone het op die oewer van die rivier gelê toe paramedici by die toneel opgedaag het. Verskeie lidmate van ŉ kerkgroep het om die twee mans gestaan.” Paramedici kon nie enige teken van lewe vind nie. “Die mans was al ŉ geruime tyd dood. Hulle is albei op die toneel dood verklaar,” het Meiring bygevoeg. Lede van die Suid-Afrikaanse Polisiediens se soek- en reddingspan het die mans se liggame uit die rivier gehaal, nadat hulle as vermis aangemeld is. Plaaslike owerhede stel ondersoek in.